recursal/SuperWikiNEXT-32B huggingface dataset:
عام نام:دھتورہ، تاتورہ، جوز ماثل ـ
.
انگریزی نام: Thorn appleـ
.
نباتی نام: Datura albaـ

ماہیت
-----

دھتورہ کا پودا بینگن کے پودے کے مانند ہوتا یے، اس پر سفید رنگ کا قیف نما پھول آتے ہیں اور بید انجیر کے پھل کے مانند مگر اس سے بڑے پھل لگتے ہیں، پھل کے اندر کثیر ترداد میں تقریبا گول، چپٹے اور ہلکے بھورے رنگ کے تخم بھرے ہوتے ہیں، اس کی دوسری قسم سیاہ تخم والی ہوتی ہے، جس کے اندر سمّیت زیادہ پائی جاتی ہے، اس لیے یہ مستعمل نہیں ہےـ دھتورا کے پھل، تخم اور پتے دواءً مستعمل ہیں ـ عموما اس کا پودا ہندوستان کے بیشتر مقامات پر خودرو پایا جاتا ہےـ

مزاج
----

سرد خشک (بارد یابس) درجہ چہارم

افعال ومواقع استعمال
--------------------

پھل: مسکن الم، محلل اورام ـ.
تخم: حابس، قابض، مسکن الم، مبہی، ممسک ـ.
برگ: مسکن الم، مخدر، دافع تشنج ـ.

مسلّم پھل کو کچل کر مختلف قسم کے اورام اور دمامیل پر باندھا جاتا ہےـ اس کے پتے کو دمہ، کھانسی، شہیقہ، سعال شعبی، درد ورم مفاصل، عصبی درد اور گلسوا (mump) میں استعمال کیا جاتا ہے، دمہ اور شہیقہ میں پتوں کی دھونی دی جاتی ہے، تخم کا سفوف نزلہ، زکام، صداع، سہر، مختلف قسم کے درد اور سرعت انزال میں مستعمل ہےـ

مضر اثرات اور ان کا علاج
------------------------

دھتورہ زہر ہے، اس کو اندرونی طور پر احتیاط سے استعمال کریں۔ اس کی سمی مقدار کھا لینے سے زبان اورحلق خشک ہوجاتے ہیں آنکھیں سرخ اور پتلیاں پھیل جاتی ہے۔ آواز بھراجاتی ہے ہذیان ہونے لگتا ہے۔ متاثرہ شخص بعض اوقات اٹھ کر بھاگنے کی کوشش کرتاہے۔ لیکن چلتے وقت شرابیوں کوطرح مست پاؤں ادھراُدھر بھاگنے کی کوشش کرتا ہے۔ ایک دودن کے بعد حالت سنبھل جاتی ہے اور تندرست ہوجاتاہے۔ اور اگر غفلت یعنی غنودگی پیداہوجائے تو اس سے تنفس اور قلب کی حرکات بند ہوکر موت واقع ہوجاتی ہیں۔
اس کا مصلح دودھ، مکھن، سونف، مرچ سیاہ اور شہد ہیں۔

مقدار خوراک
-----------

500 ملی گرام سے 1 گرام تک

مضر، مصلح و بدل
---------------

مضر: مورث ہذیان وجنون ـ.
مصلح: فلفل سیاہ ـ.
بدل: افیون

کیمیاوی اجزاء
-------------

اسکوپولامائن، ہایوشیامین، ہایوسین، ایٹروپنـ
(پتوں میں): روغن کثیف، حیاتین سی

مشہور مرکبات
------------

حب شفاء،
معجون فلک سیر،
روغن ہفت برگ،
طلائے جدید،
ساحل احمد، جگن ناتھ آزاد کے ساتھ
**ساحل احمد** : پیدائش : 21 اپریل 1938ء۔ آپ کی تعلیم الہ آباد اور علی گڑھ میں ہوئی۔ آپ کا مشغلہ درس و تدریس (1964 سے 2000 تک) رہا اور بحیثیت صدر شعبہ اردو اور ریڈر ریٹائر ہوئے۔

تصانیف
------

ساحل احمد اپنی تخلیقات کے ساتھ۔ ہمراہ احمد علی برقی صاحب بھی ہیں۔
آپ کی تصانیف کی فہرست کافی لمبی ہے۔ گوشہ نشینی میں کئی درجنوں کتابیں لکھیں۔ لیکن شہرت اور ابلاغ سے دور رہے۔ خاموشی سے کام کیا اور اردو ادب کو اپنی بے پناہ تخلیقات سے سرفراز کیا۔

### آپ کی اہم تصانیف

مشاہیر کی نظر میں
-----------------

### (آل احمد سرور کی نظر میں

آپ کا کلام رسالوں مں نظر سے گذرتا رہتا ہے۔ مجھے آپ کی غزلوں میں تازگی محسوس ہوتی رہتی ہے۔ آپ نے جس ہمت اور استقلالسے حالات کا مقابلہ کیا ہے وہ ہر لحاظ سے قابل قدر ہے۔ آپ کا شمار اردو کے ممتاز شعرا میں ہے۔

### (سید احتشام حسین) کی نظر میں

* ساحل احمد خوش فکر شاعر بھی ہیں اور اچھے شعر و ادب کے نباض بھی

### فراق گورکھپوری کی نظر میں

آپ کے انداز فکر میں خلوص و صداقت ہے اور انداز بیان بہت محتاط ہے۔

### وزیر آغا کی نظر میں

ساحل احمد کے سارے تجربات اس کے اپنے ہیں۔ فطرت کی ساری کروٹیں اس نے اپنی پانچویں حسیات سے گرفت میں لی ہیں۔ حتی کہ دکھ بھی اس کے اپنے ہیں۔ وہ جدید اردو غزل کی ایک نئی جہت کے بھی غماز ہیں۔ 

### نعیم صدیقی کی نظر میں

آپ نے اقبال پر بہٹ ٹھوس بحچیں کی ہیں۔ آپ کے حواشی بھی بڑے معلومات افزا ہیں۔ 

### جگن ناتھ آزاد کی نظر میں

ساحل احمد بھر پور ادبی سلاحیتوں کے مالک ہیں۔ جن ادیبوں اور شاعروں نے ساحل احمد کی تحقیقی، تنقیدی اور تحقیقی کام کو ایک نؓر دیکھا ہے وہ ان کی ادبی اور علمی صلاحیتوں پر ایمان لائے بغیر نہیں رہ سکتے۔

### خلیل الرحمن اعظمی کی نظر میں

آپ نے اردو غزل کا جائزہ لینے میں کافی دیدہ ریزی کی ہے۔ تمام رنگوں اور طرزوں کا احاطہ کیا ہے۔

### سجاد مرزا کی نظر میں

ساحل احمد کے نام اور کام کو آج کا کج فکر نقاد کسی سورت بھی نظر انداز نہیں کر سکتا۔ انھوں نے اپنے خونِ جگر سے جن چراغوں کو فروزاں کیا ہے ان کی روشنی آنے والی صدیوں میں تا دیر سلامت رہے گی۔

حوالہ جات
---------

* ریختہ پر صاحل احمد
* -چشم-پوشی-کر رہی-ہے/ ساحل احمد سے انٹرویو، بصیرت آن لائن پر[*مردہ ربط*]
Rostam is killing a dragon
**رستم** ایران کا مشہور افسانوی ہیرو، حاکم اور پہلوان تھا۔ اسے رستم داستاں بھی کہا جاتا ہے۔  

سیستان سام کا پوتا اور زال کا بیٹا تھا۔ ماں کا نام رودابہ تھا جو کابل کے بادشاہ مہراب کی بیٹی تھی۔ اس کی طاقت اور شجاعت کے کارنامے ایران اور توران کی لڑائیوں سے تعلق رکھتے ہیں۔ فارسی ادب میں کثرت سے اس کا ذکر موجود ہے اس نے تورانی بادشاہ افرسیاب کو بار بار شکست دی اور کیانی خاندان کے بانی کیقباد کو ایران کے تخت پر بٹھایا۔ پھر جب دیو سپید نے کیکاؤس کو شکست دی تو رستم اس کی مدد کو نکلا۔ رہ میں اس نے سات مہمیں سر کیں جو ’’ہفت خوانِ رستم ‘‘ کے نام سے مشہور ہیں۔ اپنے مشہور گھوڑے رخش پر سوار ہو کر اس نے اژدنگ دیو اور دیو سپید کو قتل اور کیکاؤس کو فتح یاب کیا۔ افرسیاب سے جنگ میں اس کا بہادر بیٹا سہراب اسی کے ہاتھوں قتل ہوا۔ آخر عمر میں گستاسپ کے بیٹے اسفندیار کو مقابلے میں شکست دی اور جان سے مارا۔ کچھ عرصے کے بعد ایک گڑھے میں گر کر ہلاک ہوا جو اس کے بھائی نے کھدوایا تھا۔ رستم کے کارناموں کی داستان فردوسی کے شاہنامے میں تفصیل سے درج ہے۔  

رستم زابلی کے نام سے بھی اس کا ذکر ملتا ہے کیونکہ وہ زابلستان کا حاکم بھی تھا۔

نگار خانہ
---------

* 
* 
* 
*
**فتاوی تاتار خانیہ** فقہ حنفی کی مشہور و معروف کتاب ہے  

اس کا اصل نام زاد المسافر، فی الفروع جبکہ معروف نام الفتاوى التتارخانیہ ہے اس کے مصنف عالم بن علاء الحنفی۔ متوفى:786ھ پورا نام علامہ عالم بن علاء الدين الانصاری الاندرينی الہندی حنفی ہے۔ مصنف مرحوم فقہ،اصول اور عربی ادبیات کے ماہر وباکمال علما میں سے تھے۔ آپ نے اس فتاویٰ میں المحیط البرہانی،ذخیرہ،فتاویٰ ظہیریہ کے مسائل جمع کیے ہیں۔ المحیط البرہانی کے لیے میم کی علامت مقرر کی ہے اور باقی کتابوں کے نام لکھے ہیں۔ یہ کتاب ابواب ہدایہ کی ترتیب کے مطابق مرتب کی گئی ہے۔
اس فتاوی کی ضخامت 30جلدیں ہیں ہندوستان کے اسلامی دور کا فقہی خزانہ ہے یہ کتاب خان اعظم تاتار خان کے ایما اور اشارے پر ترتیب دی گئی

حوالہ جات
---------

1. ↑  كشف الظنون عن اسامي الكتب والفنون مؤلف: مصطفى بن عبد اللہ كاتب جلبي حاجی خليفہ،ناشر: مكتبة المثنى - بغداد
2. ↑  "فتاویٰ عالمگیری". 15 مئی 2017 میں اصل سے آرکائیو شدہ. اخذ شدہ بتاریخ 17 اکتوبر 2017.  الوسيط `|url-status=` تم تجاهله (معاونت)
3. ↑  برصغیر میں علم فقہ محمد اسحاق بھٹی صفحہ 137 کتاب سرائے اردو بازار لاہور
|  |
| --- |
| **خرگوش** |
| مجمع النجوم خرگوش بڑی تصویر کے لیے کلک کریں |
|   |
| **عربی نام:** | **الأرنب**  |
| **انگریزی نام:** | Lepus |
| **خاندان:** | جبار |
| **آسمان میں مقام:** | آسمانِ جنوب اول |
| **رقبہ:** | 290.291 ۔ (51 واں) |
| **فی صد رقبہ :** | آسمان کا 0.7 فی صد |
| **مطلع مستقیم:** | 5 گھنٹے 33.95 منٹ |
| **میل:** | 19 ڈگری 2.78 منٹ جنوب |
| **سیاروں والے ستارے :** |    1 |
| **چمکدار ستارے:** |    2 |
| **قریبی مجمع النجوم:** | جبار،وحید القرن،کلب اکبر ، کبوتر،چھینی،نہر |
|   |

  


**خرگوش** (عربی: **الأرنب**  - انگریزی: Lepus) ایک مجمع النجوم کا نام ہے۔ اس کو خاندان مجمع النجوم جبار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب اول میں کیا جا سکتا ہے۔ اس مجمع النجوم کا رقبہ 290.291 مربع ڈگری ہے۔ جو کل آسمان کا 0.7 فی صد بنتا ہے۔مطلع مستقیم 05 گھنٹے 33.95 منٹ ہے۔ اور میل 19 ڈگری 02.78 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔ چمکدار اور نمایاں نظر آنے والے ستاروں کی تعداد 2 ہے۔

قریبی مجمع النجوم
-----------------

اس کے اردگرد جبار،وحید القرن،کلب اکبر،کبوتر،چھینی،نہر واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **خرگوش (مجمع النجوم)** سے متعلق سمعی و بصری مواد ملاحظہ کریں۔ |
**سید عبد القادر** المتخلص عقیل جامد کی پیدائش 10 جولائی 1947ء میں ہوئی آپ ایک ریٹائرڈ تحصیل دار ہیں۔ آپ کو شاعری کا ذوق بچپن ہی سے رہا ہے آپ ایک منفرد سوچ کے مالک ہیں۔

تصانیف
------

جدید شاعر عقیل جامد کے کُل تین مجموعہ کلام منظر عام پر آچکے ہیں۔ دو اشتراکی مجموعے جو ’’لہجے‘‘ اور ’’انتسللہ‘‘ کے نام سے شائع ہوئے جس کی وجہ سے ادبی دنیا میں ان کی الگ پہچان بنی۔ تیسرا مجموعہ ’’گل دیگر شگفت‘‘ کے نام سے شائع ہو کر قارئین و ادبا سے داد و تحسین حاصل کرچکا ہے۔ انھوں نے شروع میں ساغر جیدی سے علم و عروض اور شاعری کے فنی لوازمات سے آگاہی حاصل کی اور پھر انھیں کی توسط سے مولانا تسخیر فہمی جیسے استاد شاعر سے روابط پیدا کیے۔

اسلوب
-----

عقیل جامد ابتدا ہی سے جدت پسند ہیں موصوف نے اپنے دامن کو رجعت پسندی سے محفوظ رکھا ہے ان کے تینوں مجموعہ کلام ان کی جدت طرازی، جدید اسلوب اور خیال کی آزادی کے غماز ہیں جدیدیت کے تمام فنی لوازمات کو ملحوظ رکھتے ہوئے موصوف نے اپنے فن کا لوہا منوایا ہے۔ اس کے ساتھ ساتھ خوف، تنہائی، یگانگی، یاسیت، اظہار بیان کی آزادی اور وجودیت ان کی شاعری کی اہم خصوصیات ہیں علاوہ ازیں شاعری میں راست گفتگو اور مکالمہ کا رنگ سر چڑھ کر بولتا ہے۔ اس طرز کے چند اشعار ملاحظہ ہوں:


|  |  |  |
| --- | --- | --- |
| "| جامد! مرا وجود ہے ملبہ بنا ہوا
اک خوف سر اٹھاتا ہے دیوار دیکھ | "|


|  |  |  |
| --- | --- | --- |
| "| پھر رہا ہوں اداس جنگل میں
کم ہے جینے کی آس جنگل میں | "|


|  |  |  |
| --- | --- | --- |
| "| بارشیں پیار سے ان کو نہلائیں گی
گرد سے جب بھی اٹ جائیں گے جنگلات | "|

جدید شاعری کا ایک اہم پہلو کیڑوں، مکوڑوں اور پرندوں کے نام کو علامتی و استعاراتی انداز میں استعمال کرنا ہے ان رجحانات کو بڑے فن کارانہ انداز میں اپنی شاعری میں استعمال کر کے عقیل جامد نے ادبی دنیا میں اعلیٰ مقام حاصل کیا ہے موصوف نے اپنی شاعری میں مچھلی، تتلی، سانپ، کبوتر، کوے، بلبلیں، لال کوے، ہرے کوے، ہنس، گھوڑے، مرغیاں، بکریاں، اونٹ، قاز، جھینگے، بگلا، توتی، مگرمچھ، مرغ، چوزے، کتا، الو، تیندوا، خرگوش، مکوڑے، کنکجھورے، مکھی، بچھو، گرگٹ، چھپکلی، مینڈک جیسے چرند پرند کا تذکرہ جدید طرز سے کیا ہے۔ اس نوعیت کے چند شعر ملاحظہ ہوں:


|  |  |  |
| --- | --- | --- |
| "| خیالوں میں گم سن ہے رانی بطخ
نہ مانگے ہے دانہ نہ پانی بطخ | "|


|  |  |  |
| --- | --- | --- |
| "| ہار مانی نہ کوئلوں سے کبھی
اپنی بولی پہ مر مٹے کوے | "|


|  |  |  |
| --- | --- | --- |
| "| ظلم انتہا پر بھی ہاے بے زباں گرگٹ
دیکھتے رہے پیہم سوئے آسماں گرگٹ | "|

علامت نگاری
-----------

عقیل جامد کی شاعری میں نئے علائم دیکھنے کو ملتے ہیں۔ لال کوے، ہرے کوے، شریر مرغ، غریب چوزے، کانی بطخ، بہرے قاز وغیرہ جیسے الفاظ کا استعمال موصوف نے بڑی فن کاری سے کیا ہے:


|  |  |  |
| --- | --- | --- |
| "| شریر مرغ کی آوارگی تھی اپنی جگہ
لکھتی رہتی ہیں بلبلیں غزلیں | "|


|  |  |  |
| --- | --- | --- |
| "| شریر مرغ کی آوارگی تھی اپنی جگہ
غریب چوزے پہ لیکن پڑوس کی بلی | "|


|  |  |  |
| --- | --- | --- |
| "| لکھتی رہتی ہیں بلبلیں غزلیں
بڑھتے رہتے ہیں مرثیے کوے | "|


|  |  |  |
| --- | --- | --- |
| "| ہاتھ جامد جو آنہیں سکتی
استعاراً اسے کہیں تتلی | "|

عقیل جامد نے مختلف زاویہ ہائے نگاہ سے اپنی شاعری میں جدید اسلوب کو اپنا کر اپنی ایک الگ پہچان بنائی ہے۔

حوالہ جات
---------

1. ↑  یہ مضمون امام قاسم ساقی کا مقالہ "شعرائے کڈپہ کی غزلوں میں جدید رجحانات" سے لیا گیا ہے صفہ 71 تا 73
**خیر الوریٰ** معروف نعت خواں سید ناصر حسین چشتی کی نعتوں، رباعیوں اور منقبتوں پر مشتمل پنجابی مجموعہ نعت ہے۔  

ناصر چشتی ایک اچھے شاعر تھے  

خیر الوریٰ 128 صفحات پر مشتمل کتاب ہے اسے فروری 2004ء میں نوریہ رضویہ پبلیکیشنز لاہور نے اور نوری بکڈپو امین بازار فیصل آباد نے 2004ء طبع کیا  

خیر الوریٰ میں ایک حمد باری تعالیٰ 64 نعتیں جن میں سے 24اردو اور 40 پنجابی نعتیں شامل ہیں جبکہ دو دوہڑے اور ایک ذکر کلمہ شریف بھی شامل ہے اس کا انتساب سیدنا امام حسین کے نام ہے

خیر الوریٰ ،کے علاوہ نعتیہ شاعری پر مشتمل دوسرے مجموعہ ہائے کلام جن میں

* منٹھار نبی
* لجپال نبی
* سوہنا رسول
* کلام ناصر اردو نعتیہ مجموعہ
* ناصر شاہ دے دوہڑے
* آنکھوں سے چوموں جالی تیری اردو نعتیہ مجموعہ
* حضور پر نور اردو نعتیہ مجموعہ
* تینوں در حضور تک لے چلاں
* حسن حبیب اردو نعتیہ مجموعہ
* ضیائے مدینہ
* سرور جاوداں اردو نعتیہ مجموعہ
* جلوے، لشکاں، کرناں پنجابی نعتیہ مجموعہ
* حسن کامل اردو نعتیہ مجموعہ
* سب سے میٹھا نام تمہارا
* مدینے دے نظارے۔

نام سے بھی شائع ہو چکے ہیں ان کے متعدد ایڈیشنز بھی شائع ہو چکے ہیں۔

حوالہ جات
---------

1. ↑  فہرست کتب نعت نعت لائبریری شاہدرہ،چوہدری محمد یوسف ورک۔صفحہ 151،نعت مرکز پبلیکیشنز لاہور
سلسلۂ کبرویّہ  

اس سلسلہ کے بانی شیخ نجم الدین کبریٰ تھے (1221ء ) ان کا نظام اِصلاح و تربیت غیر معمولی طور پر موثر تھا۔ یہ طریقہ کچھ ایسا حیا ت بخش تھا کہ وہ جس پر توجہ فرما دیتے پتھر بھی ہوتا تو آئینہ بن جاتا۔ اسی بنا پر ان کو ’شیخِ ولی تراش ‘کہا جاتا تھا۔ ہندوستان میں طریق سلوک سے متعلق آپ کی دو تصانیف بہت مشہور ہیں۔ آپ نے منگولوں کا مقابلہ کرتے ہوئے شہادت حاصل کی۔ لیکن آپ کے مرید ین نے انہی منگولوں میں ایسا کام کیا کہ وہ گروہ در گروہ مسلمان ہوتے گئے۔ ان میں شیخ مجد الدین بغدادی (1219ء)شیخ سعد الدین حموی (1252ء)،شیخ رضی الدین علی لالہ (م 1244ء)شیخ سیف الدین با خرزی (1260ء)اور شیخ بہا الدین ولد مولانا جلال الدین رومی کے نام خاص ہیں۔ خواجہ فرید الدین عطار ،شیخ مجد الدین بغدادی کے مرید تھے۔ کبرویہ سلسلے کی بعد میں بہت سی شاخیں بن گئیں۔ مثلاً فردوسیہ،ہموانیہ،اشرفیہ وغیرہ،شیخ سیف الدین باخرزی کے مرید شیخ بد رالدین سمر قندی نے فردوسی سلسلے کو ہندوستان میں روشناس کرایا۔ بعد میں یہی تینوں سلسلے سید علی ہمدانی شیخ شرف الدین یحیٰ منیری(1380ء )اور سید اشرف جہانگیرسِمنانی (1380ء )کے ناموں سے منسوب ہو کر خوب پھلے پھولے۔ سلسلۂ فردوسیہ کے متعلق اہل تصوف کی دو رائیں ملتی ہیں۔ بعض اسے شیخ نجم الدین کبریٰ سے منسوب کر کے کبرویہ میں داخل کرتے ہیں اور بعض سہروردیہ بتاتے ہیں۔ سلسلۂ فردوسیہ کا آغاز دہلی سے ہوا لیکن اس کی نشو و نما،شہرت اور وُسعت بہار کے حصہ میں آئی۔ دیوریا میں خاندانِ ساداتِ عباسیان کے درمیان میں بھی قادریہ،چشتیہ،شطاریہ کے علاوہ خاص طور پر سلسلۂ فردوسیہ بھی مرکز توجہ رہا اور قاضی شاہ محمد عبا س دیوریاوی کے ذریعے اسے بڑا فروغ حاصل ہو ا۔

حوالہ جات
---------

1. ↑  حیات قطب عالمؒ | مدثرحسین آفشل
منصوبۂ فہارست میں یہ فہرست دنیا میں موجود تمام علوم کے انگریزی اردو متبادلات یکجا کرنے کی ایک کوشش ہے۔ ہر علم کے متبادل نام کے ساتھ ہی اس علم کے بارے میں ایک یا دو سطر میں اسکا تعارف بھی پیش کیا گیا ہے۔ آپ بھی اس منصوبے میں بہت آسانی سے اندراجات کر سکتے ہیں۔ ترمیم پر تیر دبایۓ اور جو خانۂ تدوین نمودار ہو اس میں اپنا اندراج کیجیۓ۔ حرف ابجد کی ترتیب کا خیال رکھیۓ، جو کہ انگریزی پر انحصار کرتی ہے۔   

  



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z |

  


| انگریزی اصطلاح | اردو متبادل و وضاحت (قوسین) میں |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|
**سرور جاوداں** معروف نعت خواں سید ناصر حسین چشتی کی نعتوں، رباعیوں اور منقبتوں پر مشتمل پنجابی مجموعہ نعت ہے۔  

ناصر چشتی ایک اچھے شاعر تھے  

سرور جاوداں 128 صفحات پر مشتمل کتاب ہے یہ نوری بکڈپو امین بازار فیصل آباد سے 2003ء اور پھر نوریہ رضویہ پبلیکیشنز لاہور سے اپریل 2005ء میںطبع ہوئی  

اس میں ایک حمد باری تعالیٰ 64 نعتیں جن میں سے 22اردو اور 42 پنجابی نعتیں شامل ہیں اس کا انتساب سیدنا ابو ذر غفاری کے نام ہے  

سرور جاوداں ،کے علاوہ نعتیہ شاعری پر مشتمل دوسرے مجموعہ ہائے کلام جن میں

* منٹھار نبی
* لجپال نبی
* سوہنا رسول
* کلام ناصر اردو نعتیہ مجموعہ
* ناصر شاہ دے دوہڑے
* آنکھوں سے چوموں جالی تیری اردو نعتیہ مجموعہ
* حضور پر نور اردو نعتیہ مجموعہ
* تینوں در حضور تک لے چلاں
* حسن حبیب اردو نعتیہ مجموعہ
* ضیائے مدینہ
* خیر الوریٰ اردو نعتیہ مجموعہ
* جلوے، لشکاں، کرناں پنجابی نعتیہ مجموعہ
* حسن کامل اردو نعتیہ مجموعہ
* سب سے میٹھا نام تمہارا
* مدینے دے نظارے۔

نام سے بھی شائع ہو چکے ہیں ان کے متعدد ایڈیشنز بھی شائع ہو چکے ہیں۔

حوالہ جات
---------

1. ↑   فہرست کتب نعت نعت لائبریری شاہدرہ،چوہدری محمد یوسف ورک۔صفحہ 150،نعت مرکز پبلیکیشنز لاہور
| اصطلاح | term |
| --- | --- |
| طبع  طبعہ  طبع  طبیعت  طبعیت  طباعت  طباعت  مطبعہ  طبعہ  طبعات  انطباع  انطباعات  طبیعیات طبیعی | nature  type (writing)temper / seal temperament temperament imprint  print  printer  impression impressions impressio  impressiones  physicsphysical |

**طبع**، عربی زبان کا ایک لفظ ہے جس سے اردو میں متعدد الفاظ (جیسے ؛ طبیعت، طباعت، طبعہ، طبیعی اور طبیعیات وغیرہ) بنائے جاتے ہیں یا ماخوذ کیے جاتے ہیں۔ عربی زبان میں بھی اردو کی مانند اعراب ہوا کرتے ہیں مگر یہ عربی میں اردو و فارسی کی نسبت بہت قوی و اثرانگیز کردار کے حامل ہوتے ہیں اور عربی میں ان اعراب کی معمولی ترمیم سے ابجد کی ترتیب یکساں رہتے ہوئے بھی مفہوم میں خاصا نمایاں اور بعض اوقات بالکل ہی مختلف فرق آجاتا ہے۔ لفظ طبع کی ترتیب ابجد میں ب پر پیش، زبر اور یا پھر سکون آ سکتا ہے؛ پہلی صورت میں اس کے معنی فطرت (nature) کے دوسری صورت میں خط نگاری (typing) کے اور تیسری صورت میں اختتام، مہر، مزاج، کردار (temper / seal / impression) وغیرہ کے آجاتے ہیں۔ آخری یا تیسری آواز کی صورت میں گویا اس کے معنی ایک دوسرے سے آپس میں خاصے مختلف معلوم ہوتے ہیں مگر ایسا نہیں ہے تیسری صورت کے بنیادی معنی ختم کردینے کے ہی اصل میں اس کا مفہوم seal اور پھر یہاں سے مہر لگا دینے یا مہر ثبت کردینے سے impression یا یعنی گہرائی پر لگا دینا اور پھر جسم کی گہرائی میں کیفیت یعنی طبیعت یا مزاج وغیرہ کی جانب چلے جاتے ہیں۔ \* \* \* \* \* 

---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
**خواجہ سراج الدین چشتی**  

شیخ سراج الدین ، شیخ کمال الدین علامہ کے بڑے صاجزادے تھے، خواجہ چراغ دہلوی سے چار سال کی عمر میں بیعت ہو گئے تھے مگر جوان ہو کر اپنے والد گرامی سے نسبت چشتیہ حاصل کی، صاحب علم و کمال تھے، مولانا احمد تھانسیری (جو عربی زبان کے مایہ ناز شاعر تھے)، مولانا عالم پانی پتی اور مولانا عالم سنگریزہ سے علوم حاصل کیے اور ایک لائق اعتماد تبحر حاصل کیا، سلطان فیروز شاہ جو بہمنی حکومت کا نامور تاجدار تھا، نے دکن آنے کی دعوت دی کہا جاتا ہے کہ سات ہزار کی رقم بطور زادِراہ بھی پیش کی مگر صوفی بے ریانی نہایت استغناء کا اظہار فرماتے ہوئے رقم واپس کر دی۔  اور فرمایا: ’’حق تعالیٰ مراد گجرات ہر چہ ضرورت است عطامی فرماید۔‘‘  والد گرامی نے وفات کے وقت تنہائی میں پاس بلا کر خرقہ خلافت عطا فرما دیا تھا، گجرات کے گرد و نواح میں اشاعت دین کا فریضہ بڑے سلیقے سے ادا فرمایا، یہ بھی روایت ہوا ہے کہ فکر سخن بھی فرماتے تھے،

وصال
----

21 جمادی الاولیٰ 817ھ بروز جمعرات وصال فرمایا، پیر ان پٹن گجرات میں مزار مرجع خلائق ہے۔

حوالہ جات
---------

1. ↑  مخزن چشت: ص 288
2. ↑  تاریخ مشائخ چشت: ص 264
3. ↑  بہارِ چشت:ڈاکٹر محمد اسحق قریشی 109

| * د
* ب
* ت
سلسلہ چشتیہ نظامیہ سیالویہ |
| --- |
| 
* حضرت محمد رسول اللہ صلی اللہ علیہ وآلہ وسلم
* علی بن ابی طالب
* خواجہ حسن بصری
* عبد الواحد بن زید
* فضیل ابن عیاض
* سلطان ابراہیم بن ادہم
* خواجہ سدید الدین
* خواجہ امین الدین
* خواجہ ممشاد
* ابو اسحاق شامی چشتی
* سیدابو احمد ابدال
* سید ابو محمد چشتی
* سید ناصر الدین چشتی
* سید قطب الدین مودودچشتی
* مخدوم حاجی شریف
* عثمان ہارونی
* معین الدین چشتی
* قطب الدین بختیار کاکی
* بابا فرید الدین گنج شکر
* نظام الدین اولیاء
* نصیر الدین چراغ دہلی
* خواجہ کمال الدین چشتی
* خواجہ سراج الدین
* خواجہ علم الدین
* خواجہ محمود راجن
* خواجہ جمال الدین جمن
* قطب شمس الدین محمد
* خواجہ محمد
* کلیم اللہ جہان آبادی
* نظام الدین جہان آبادی
* خواجہ فخر الدین
* خواجہ نور محمد مہاروی
* خواجہ محمد سلیمان تونسوی
* خواجہ شمس الدین سیالوی
* خواجہ محمد الدین سیالوی
* خواجہ ضیاءالدین سیالوی
* خواجہ قمرالدین سیالوی
* خواجہ حمیدالدین سیالوی
* غلام نظام الدین سیالوی

 |  |

1. ↑
**خالد جاوید** (پیدائش 9 مارچ 1960ء) ایک بھارتی ناول نگار اور اردو افسانہ نگار ہیں۔  ان کے کچھ کام جن میں  "آخری دعوت"  نعمت خانہ "اور "موت کی کتاب"  کو منفرد انداز اور داستان بیان کے لیے  بہت پزیرائی ملی۔فی الحال وہ جامعیہ ملیہ اسلامیہ نئی دہلی میں پروفیسر کے طور پر کام کر رہے ہیں۔پروفیسر خالد جاوید ادب کے مقبول ماہر اور  ابن صفی کے ماہر ہیں۔ وہ افسانوی تحریر بیان کے لیے  پاکستان اور بھارت میں بہت مقبول ہیں۔مولانا آزاد نیشنل یونیورسٹی  حیدرآباد نے ان کے ناول  موت کی کتاب اور آخری دعوت پر ان کو ایم فل کی ڈگری دی اور سینٹرل یونیورسٹی حیدرآباد نے ان کو مختصر کہانیوں کے مجموعہ   "برے موسم میں "پر ایم فل کی ڈگری سے نوازا۔

خالد جاوید بھارتی اردو افسانوی مصنف ہے جو پاکستان اور بھارت میں یکساں مقبولیت کا حامل ہے۔اس کی کچھ تحریریں  جیسے موت کی کتاب اور نعمت خانہ بے بہت مقبولیت حاصل کی۔ ادبی تنقید نگار شافع قدوائی اپنے ایک بیان میں کہتا ہے کہ ہندو کہتے ہیں کہ خالد جاوید کہانی کے رنگ وتخیل کے جادوئی تکنیک کے پیچھے نہیں دھکیلتا بلکہ اس کا انداز اس کی نئی فنکارانہ قابلیت سے منسلک رہتا ہے اور اس نے اسی قابلیت کے تحت ایک یادگار اور موثر  سیریز کو جنم دیا ہے ،امید ہے کہ موت کی کتاب کو ادبی حلقوں میں اہم جگہ ملے گی۔

اس کی مشہور کتابوں میں سے کچھ نام مندرجہ ذیل ہیں۔

"آخری دعوت "2007 میں پینگوئین کتاب گھر سے شائع ہوئی۔

"تفریح کی ایک دوپہر "  2008 میں کراچی میں پبلش کی گئی۔

" کہانی "موت" اور  "بدیسی زبان"  2008 میں دہلی میں تعلیمی پبلشنگ ہاؤس سے شائع ہوئی۔

اسی طرح "جبرئیل گریشیا مارکوئیز : فین "اور  "شخصیات "2010 میں کراچی سے اور موت کی کتاب عرشیہ پبلیکشنز دہلی نے شائع کی۔" نعمت خانہ "2014  بھی عرشیہ پبلیکشنز دہلی اور  "موت کی کتاب "2015  داکھال پرکاشن نے شائع کی۔ کتھا ایوارڈ  1997 کتھا میں اسے ملا۔اوپندرناتھ اشک ایوارڈ ، ہندوتانی اکیڈیمی کی طرف سے سال 1996 میں  ملا اور یو پی اردو ایوارڈ سال 2014 میں لکھنؤ میں یو پی اردو اکیڈیمی نے دیا۔

مزید دیکھیے
-----------

* موت کی کتاب

حوالہ جات
---------

1. ↑  Adil، Adnan (28 جون 2015). "REVIEW: Portrayal of the morbid: Naimat Khana by Khalid Javaid". *dawn.com*. 25 دسمبر 2018 میں اصل سے آرکائیو شدہ. اخذ شدہ بتاریخ 30 جولائی 2017.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  "BBC Urdu - فن فنکار - موت کی کتاب: کتاب کی موت نہیں". *bbc.com*. 25 دسمبر 2018 میں اصل سے آرکائیو شدہ. اخذ شدہ بتاریخ 30 جولائی 2017.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  कविता. "मौत की किताब : जो जिंदगी और मौत के सफों के बीच भरे खालीपन को आवाज देती है". *scroll.in*. 25 دسمبر 2018 میں اصل سے آرکائیو شدہ. اخذ شدہ بتاریخ 30 جولائی 2017.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
| اصطلاح | term |
| --- | --- |
| ز۔قدر | z-value, standard score |

کسی قدر کا مشاہداتی اوسط سے فاصلے کو مشاہداتی معیاری انحراف سے تقسیم کر کے *ز۔ قدر* حاصل ہوتی ہے۔ اگر تصادفی متغیر کا اوسط {\displaystyle \mu } ہو اور معیاری انحراف {\displaystyle \sigma } اور تصادفی متغیر کسی واقعہ میں قدر {\displaystyle X=x} لیتا ہے، تو "ز۔ قدر" *z* یوں بیان ہو گی

{\displaystyle z={\frac {x-\mu }{\sigma }}}

مثال
----

فرض کرو کہ کسی جھیل میں سالانہ اوسطاً 100 افراد ڈوب کر ہلاک ہو جاتے ہیں۔ اس سال ڈوبنے والوں کی تعداد 130 ہے۔ معلوم یہ کرنا ہے کہ یہ معمول کی کمی بیشی ہے یا کوئی نیا عنصر ہے جو زیادہ ہلاکتوں کا سبب بنا ہے۔ چونکہ حادثات کی تعداد کو دو رقمی توزیع سے تمثیل دی جا سکتی ہے اور جب "کامیابی" کا احتمال بہت کم ہو تو یہ پوئیسن توزیع سمجھی جا سکتی ہے۔ پوئیسن توزیع کا اوسط {\displaystyle \mu =100} اور معیاری انحراف {\displaystyle \sigma ={\sqrt {100}}} ہے، اس لیے ز۔ قدر 

{\displaystyle z={\frac {130-100}{\sqrt {100}}}=3}
تین معیاری انحراف ہے۔ اس پوئیسن توزیع کو معمول توزیع سے تقرب کرتے ہوئے ہم جانتے ہیں کہ تین معیاری انحراف سے زیادہ ہونے کا احتمال صرف 0.3% ہے۔ اس لیے قیاس کیا جا سکتا ہے کہ اس سال کے زیادہ حادثات کی کوئی نئی وجہ ہے اور یہ سال بہ سال کی کمی بیشی نہیں۔

مزید دیکھیے
-----------

* معیاری انحراف
* تفاوت

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**خداوندگار مسجد** (ترکی: خداوندگار جامع/ مراد خداوندگار جامع) بورصہ، ترکی میں واقع ایک تاریخی مسجد ہے جو احاطہ مرادیہ میں موجود ہے۔ مسجد کی تعمیر عثمانی سلطان مراد اول کے شاہی فرمان کے مطابق 766ھ مطابق 1365ء میں شروع ہوئی اور 20 سال کی طویل مدت کے بعد 786ھ مطابق 1385ء میں تکمیل کو پہنچی۔ 1855ء بورصہ زلزلہ کے زلزلہ میں اِس مسجد کو نقصان پہنچا اور 1855ء میں اِس مسجد کی بحالی و مرمت کا کام شروع ہوا۔ 1984ء میں مسجد کی محراب دوبارہ تعمیر کی گئی اور نیا چوبی منبر محراب میں رکھا گیا۔ اُنیسویں اور بیسویں صدی عیسوی میں مسجد کی تعمیر ہوتی رہی۔

ہیئتِ عمارت
-----------

مسجد کی عمارت اینٹ اور پتھر مع چونا گچ کے تیار ہوئی ہے، دیواروں میں 20 اینٹوں کے بعد پتھر لگائے گئے ہیں۔ مسجد بازنطینی طرز تعمیر اور اطالوی طرز تعمیر کا یکساں امتزاج ہے۔ مسجد کی عمارت دو منزلہ ہے، پہلی منزل وہی ہے جس میں منبر و محراب موجود ہیں جبکہ مسجد کے شاندار برآمدے دو منزلہ ہیں۔ مسجد کا ایک مینار ہے۔ مسجد کے چہار جانب ایوان بنائے گئے ہیں۔ قبلہ سمت میں جنوب کی جانب ایک بڑا ایوان واقع ہے۔ دوسری منزل پررسائی کے لیے سیڑھیاں مرمر سے بنائی گئی ہیں۔ دوسری منزل دراصل مدرسہ کی شکل میں واقع ہے جس میں 16 کمرے ہیں اور یہ نیچے سے دیکھنے پر انگریزی کے حرف U کی شکل میں تعمیر کیے گئے ہیں۔ شمالی سمت میں سیڑھیاں موجود ہیں جن سے اِن کمروں تک رسائی ممکن ہوتی ہے۔ دوسری منزل میں محراب کے عین اوپرایک چھوٹا سا کمرہ بالائی ایوان میں ہے۔ مسجد کی محراب ہشت پہلو ہے اور یہ تا حد دیوار تک بلند ہے۔ مسجد کے شمال مشرقی گوشہ پر ایک مینار واقع ہے۔

حوالہ جات
---------

1. ↑  Hüdavendigar Camii | The restored mihrab of the mosque with the wooden minbar to the right | Archnet
2. ↑  Hüdavendigar Camii | Archnet
**سمتی احصا** (یا **سمتی تحلیل**) (انگریزی: Vector calculus) ریاضی کی ایک شاخ جو سمتیہ میدانوں میں تفریق اور تکامل سے معاملہ کرتی ہے، خاص طور پر سہ ابعادی اقلدیسی فضا {\displaystyle \mathbf {R} ^{3}.} میں۔ سمتی احصا اہم کردار ادا کرتا ہے تفریقی ہندسہ میں اور جزوی تفریقی مساوات کے مطالعہ میں۔ یہ طبیعیات اور ہندسیہ میں کثرت سے استعمال ہوتا ہے، خاص طور پر برقناطیسی میدانوں، کشش ثقل کے میدانوں اور سیالی روان کے بیان میں۔

اساسی جِرم
----------

سمتی احصا میں اساسی جِرم عددیہ میدان (عددیہ-قدر فنکشن) اور سمتیہ میدان (سمتیہ-قدر فنکشن) ہیں۔ ان کی تولیف یا استحال مختلف عالجہ کے تحت کیا جاتا ہے یا تکامل کیا جاتا ہے۔ زیادہ اعلی مطالعہ میں، کازب سمتیہ اور کازب عددیہ امتیاز کیے جاتے ہیں، جو سمتیہ میدان اور عددیہ میدان کے مماثل ہیں سوائے یہ کہ رُخ بندی اُلٹانے کی فنکشن کے تحت یہ اشارہ (+، -) بدلتے ہیں: مثلاً سمتیہ میدان کا گھنگر کازب میدان ہے اور اگر سمتیہ میدان کو منعکس کیا جائے، تو گھنگر مخالف سمت میں ہو جاتا ہے۔ یہ تمیز نیچے ہندسائی الجبرا میں واضح کیا گیا ہے، جو نیچے بیان کیا گیا ہے۔

سمتی احصا میں اساسی عالج (غیر -تفریقی) کو سمتیہ الجبرا کہا جاتا ہے، اسے سمتیہ فضاء کہا جاتا ہے اور پھر سمتیہ میدان پر عالمی اطلاق کیا جاتا ہے اور ذیل پر مشتمل ہے:

عددیہ ضربعددیہ میدان اور سمتیہ میدان کا ضرب سے بنتا ہے سمتیہ میدان؛ {\displaystyle av}؛
سمتیہ جمعدو سمتیہ میدانوں کی جمع سے سمتیہ میدان بنتا ہے؛ {\displaystyle v+w}؛
ڈاٹ حاصل ضربدو سمتیہ میدانوں کا ضرب بنائے عددیہ میدان؛ {\displaystyle v\cdot w}؛
قاطع حاصل ضربدو سمتیہ میدانوں کا ضرب بنائے سمتیہ میدان؛ {\displaystyle v\times w}

سمتیہ عالج
----------

سمتیہ فضا مطالعہ کرتا ہے مختلف تفریقی عالج جو عددیہ یا سمتیہ میدانوں پر تعریف کیے جاتے ہیں، جن کا عام طور پر ڈل عالج ({\displaystyle \nabla }) کے ذریعہ اظہار کیا جاتا ہے۔ سمتی احصا میں چار اہم عالج یہ ہیں:

| عالج | علامت | وضاحت | ساحہ/حیطہ |
| --- | --- | --- | --- |
| Gradient | {\displaystyle \operatorname {grad} (f)=\nabla f} | عددیہ میدان میں تبدیلی کی شرح اور رُخ کو ناپتا ہے۔ | عددیہ میدانوں کو سمتیہ میدانوں میں نقش کرتا ہے |
| Curl گھنگر | {\displaystyle \operatorname {curl} (\mathbf {F} )=\nabla \times \mathbf {F} } | سمتیہ میدان میں نقطہ کے گِرد گردش کے رحجان کو ناپتا ہے | سمتیہ میدانوں کو کازب سمتیہ میدانوں میں نقش کرتا ہے |
| Divergence | {\displaystyle \operatorname {div} (\mathbf {F} )=\nabla \cdot \mathbf {F} } | سمتیہ میدان کے کسی نقطہ پر ماخذ یا سنڈاس کی مطلق قدر کو تاپتا ہے | سمتیہ میدانوں کو عددیہ میدانوں میں نقش کرتا ہے |
| Laplacian لاپلاسین | {\displaystyle \Delta f=\nabla ^{2}f=\nabla \cdot \nabla f} | divergence اور gradient عالجوں کی ترکیب | عددیہ میدانوں کو عددیہ میدانوں میں نقش کرتا ہے |

جہاں گھنگر اور انحراف میں فرق اس لیے ہے کیونکہ آخرالذکر قاطع حاصل ضرب استعمال کرتا ہے جبکہ اول اذکر ڈاٹ حاصل ضرب استعمال کرتا ہے اور *f* سے مراد عددیہ میدان ہے اور *F* سے مراد سمتیہ میدان۔
پاکستان بننے سے پہلے مملکت بلوچستان کی ایک آزاد و خود مختار حیثیت تھی جس کا سربراہ خان آف قلات تھے 1936 میں خان قلات میر احمد یار خان نے حکومت کو بخوبی اور ربط و ضبط کے ساتھ چلانے کے لیے آئین تیار کی اور دو ایوان تشکیل دیے جن کے نام دار العوام اور دار الامرا تھے \_ دار العوام کی ہیئت ترکیبی اس طرح تھی۔ 
1. پنجگور مکران سے کہدہ محمد خان، ملا حاصل نقیب، میر علی
2.تربت مکران سے سے سردار میر کنہر خان سنگھور اور میر بہرام خان 
3. مند مکران سے میر ولی محمد گرگناڑی
4.پسنی مکران سے میر یار محمد
5. کولواہ مکران سے میر اعظم خان
6. جیونی مکران سے ملا گل محمد
7. دشت مکران سے میر غلام شاہ
8. تمپ مکران سے میر محمد رحیم
9. علما مکران سے مولوی نور محمد 
10.تاجر مکران سے حاجی ولی محمد اور سیٹھ پیومل 
11. سوراب سے میر عبد النبی اور میر محمد خان 
12. زہری سے میر مولا بخش
13. مشکے سے سید فقیر شاہ شاہی زہی 
14. باغبانہ سے میر کرم علی خان مینگل
15. خضدار سے میر غوث بخش مینگل
16. اورناچ سے میر غوث بخش بزنجو
17. علما جھالاوان سے مولوی عرض محمد
18. تاجر جھالاوان سے خان محمد یعقوب اور سیٹھ ریوت مل اور ارباب محمد عثمان
19. قلات ایک سے میر عبد العزیز لانگو، قلات دو سے غلام حیدر خان اور قلات تین سے نامعلوم علما قلات سے سید عظیم شاہ تاجر قلات سے مرزا خدا بخش اور دیوان برسرام
20. مستونگ سے ارباب غلام حیدر خان، محمد مراد ملازہی، مولوی محمد صدیق، میر محمد صدیق اور ملک میر کریم بخش
21. کاہنگ سے میر کریم بخش 
22. علما سراوان سے مولوی محمد عمر
23. تاجر سراوان سے جمعدار محمد وفا اور لدھومل
24. کچھی ڈھاڈر سے عبد المجید شاہ اور جھنڈا خان چھلگری
25. کھچی لہڑی سے سید غلام حسین شاہ
26. کھچی میر پور سے ارباب یار محمد
27. کھچی گنداوہ سے سید ننگر شاہ
28. کھچی بھاگ سے ارباب جعفر خان اور میر فتح محمد
29. علماءکھچی سے مولوی ہادی بخش
30. تاجر کھچی سے حاجی غلام قادر، سیٹھ کلورام اور مکھن دھن مل
منتخب ارکان 47، نامزد ممبران5 جمع کل 52 ارکان
**علوم نقلیہ وعقلیہ** علم کی تقسیم کے لیے دو اصطلاحات استعمال کی جاتی ہیں، علم معقول و علم منقول. علم معقول سے علوم عقلیہ ہیں جیسے فلسفہ اور ریاضی وغیرہ، اسے سائنسی علوم کے لیے بھی استعمال کیا جاتا ہے۔ اور علم منقول سے مراد علوم نقلیہ ہیں جیسے حدیث، تاریخ اور فقہ وغیرہ جس میں ماضی میں لکھی ہوئی باتیں بھی شامل ہیں۔  

منقول جیسے قرآن و حدیث کیونکہ کسی شے کو ایک جگہ سے دوسری جگہ منتقل کرنے کو نقل کہا جاتا ہے جس میں تدوین اور اسناد کا ذکر ہوتا ہے،  

معقول جیسے منطق و فلسفہ کیونکہ انکا ادراک عقل سے ہوتا ہے، اسے ادلہ عقلیہ میں بھی شمار کیا جاتا ہے

علوم نقلیہ
----------

وہ علم جو عقل کی بجائے نقل یا بیان کی ہوئی باتوں سے بحث کرتا ہے، وہ علم جو ایک راوی سے دوسرے راوی تک منتقل ہوا ہو یا جو روایتاً ایک دوسرے تک پہنچا ہو، مثلاً حدیث، تاریخ وغیرہ، علم منقول (عقلیہ کی ضد)۔

علوم عقلیہ
----------

وہ علوم جن میں موجودات کے تصور سے بحث کی جاتی ہے۔

علوم عقلیہ کو" حکمت وفلسفہ "" علوم فطری "" اصول موضوعہ "اور "نظریات" بھی کہتے ہیں ان میں مندرجہ ذیل علوم شامل ہیں
علم المنطق،علم الجدل،اصول فقہ،اصول دین،علم الہٰی،علم طبعی،علم طب،علم میقات اورعلم فلسفہ شامل ہیں

مزید دیکھیے
-----------

* علم معقول
* علم منقول

حوالہ جات
---------

1. ↑  العقل والنقل عند ابن رشد مؤلف: ابو احمد محمد امان بن علی جامی علی ناشر: الجامعہ الاسلامیہ بالمدینہ المنورة
2. ↑  نقلیہ - اردو\_لغت[*مردہ ربط*]
3. ↑  استشهاد فارغ (معاونت)
**رڈولف ہیس**، 26 اپریل، 1894 میں اسکندریہ مصر میں پیدا ہوا۔ رڈولف ہیس، ہٹلر کے قریبی ساتھیوں میں سے ایک تھا جس نے سنہ انیس سو اکتالیس میں اکیلے ہی سکاٹ لینڈ جانے کی کوشش کی جہاں اس کے جہاز کو ہنگامی طور سے اترنا پڑا۔ اس کو برطانیہ میں قید کر دیا گیاتھا۔ بعد میں اس پر جنگی جرائم اور انسانیت کے خلاف جرائم جیسے سنگین مقدمات قائم کیے گئے تاہم عدالت نے اسے ان الزامات سے بری کر دیا لیکن امن کے خلاف جرائم میں اس کو سزائے عمر قید سنائی گئی۔ رڈولف ہیس نے چالیس سال برلن کی جیل میں گزارے۔ اس نے سنہ انیس سو ستاسی میں خود کو برلن کی جیل میں ترانوے برس کی عمر میں ہلاک کر لیا تھا۔ اس نے اپنی وصیت میں کہا تھا کہ اسے ونسیدل کے قصبے باواریا میں سپردِ خاک کیا جائے جہاں اس کے خاندان کا مکان ہے اور جہاں اس کے والدین دفن ہیں۔ تاہم جرمنی میں رُڈولف ہیس کی قبر کشائی کے بعد اس کی باقیات کو نذرِ آتش کیا گیا اور اب راکھ کو سمندر برد کر دیا جائے گا۔ اس کی قبر کو صفحۂ ہستی سے مٹانے کا اقدام اس لیے کیا گیا کیونکہ خدشہ تھا کہ نیو نازی اس کی قبر کو مزار کی صورت نہ دے دیں۔

بیرونی روابط
------------

* بی بی سی اردو
* **تعارف:**

فتاوی جامعہ اسلام عصر حاضرکے مسائل شرعیہ پر مشتمل ایک عظیم ذخیرہ ہے۔ فتاوی جامعہ اسلام آباد پروفیسر ڈاکٹر مفتی محمد ظفر اقبال جلالی (سربراہ دارالافتاءوشرعی بورڈ پاکستان،پرنسپل وشیخ الحدیث جامعہ اسلام آباد)کی تصنیف ہے۔ فتاوی جامعہ اسلام آباد میں میں مسائل شرعیہ کے جوابات دلائل وبراہین سے مزین کرکے دیے گئے ہیں۔ فتاوی جامعہ اسلام آبادکی ترتیب وتخریج مولانا ماجد نواز جلالی اور مولانا سید عاصم شاہ کاظمی نے کی ہے ۔

* پیرسید نوید الحسن شاہ کی رائے :

جانشین حضرت حافظ الحدیث پیرسید نوید الحسن شاہ مشہدی (آستانہ عالیہ بھکھی شریف )فتاوی جامعہ اسلام آباد کے بارے میں لکھتے ہیں:

> "ڈاکٹرمفتی محمد ظفر اقبال جلالی کے مجموعہ فتاوی کے اندر حضرت حافظ الحدیث کی اصابت رائے ،امام احمد رضاخان رحمۃ اللہ علیہ کا ادب مصطفی ﷺ ،امام ربانی مجددالف ثانی رحمہ اللہ کی مذہب پر پختگی کی جھلک نظر آتی ہے ۔"
> 
> 

* **مفتی محمد سلیمان احمد رضوی کی رائے :**

> "اس فتاوی کی خوبیوں میں سے ایک یہ ہے کہ صرف فقہی جزئیات پر اکتفاءنہیں کیا گیا بلکہ دلائل مذہب بھی حسب موقع ذکر کیے گئے ہیں اور دلائل کے استخراج کے لیے امہات الکتب کی طرف رجوع کیا گیا ہے گویا مجموعی طور پر فتاوی میں رضویت کی جھلک اور سنیت کا صحت استقلال (جن کے مابین عموم وخصوص مطلق کی نسبت ہے )اور یہ حضرت علامہ ڈاکٹر محمد ظفر اقبال جلالی کا طرہ امتیاز ہے بایں وجہ کہ آپ علوم شرعیہ اور علوم عصریہ کے مجمع البحرین ہیں ۔"
> 
> 

* **مفتی صدیق ہزاروی سعیدی کی رائے :**

> "راقم نے ان کے فتاوی کو بعض مقامات سے پڑھا ماشاء اللہ ایک اچھا انداز ہے ،اپنے اکابر کے حوالہ جات سے صرف نظر نہیں کرتے جس کی مثال یہ ہے کہ ٹیلی فون پر نکاح کے حوالے سے دور حاضر کے عظیم فقہی علامہ مفتی منیب الرحمن صاحب کا حوالہ بھی دیتے ہیں ۔"
> 
> 

* **علامہ عبد الرزاق بھترالوی کی رائے:**

> "پروفیسر ڈاکٹر مفتی محمد ظفر اقبال جلالی کے فتاوی کو دیکھا تو دل خوش ہوا کہ آپ نے صرف جائز ہے ،ناجائز ہے وغیرہ کے الفاظ سے جوابات نہیں دیے بلکہ ہر سوال کا مدلل جواب دیا اور قرآن پاک ،حدیث شریف ،فقہی کتب کے حوالہ جات سے مزین فرمایا ۔"
> 
> 

> [[زمر ہ جات :فتاوی جات ]]
> 
>

حوالہ جات
---------

1. ↑  جامعہ اسلام آباد تاریخ،جدوجہد ،خدمات ص:56
2. ↑  جامعہ اسلام آباد تاریخ،جدوجہد،خدمات،ص:57،56
3. ↑  جامعہ اسلام آبادتاریخ،جدوجہد،خدمات،ص:57
4. ↑  جامعہ اسلام آبادتاریخ ،جدوجہد،خدمات،ص:57
ایک ستھانک واسی سنت کی تصویر
ستھانک واسی (سنسکرت: स्थानकवासी) جین مت کے فرقہ شویتامبر کا ایک ذیلی فرقہ ہے، جس کی بنیاد ایک تاجر لاوا جی نے 1653ء میں رکھی تھی۔ اس فرقہ کا عقیدہ ہے کہ روح نراکار ہے لہذا کسی مجسمہ کی پوجا یا عبادت درست نہیں۔ یہ فرقہ دراصل پندرہویں صدی کے ایک جین مصلح لونک کی تعلیمات پر قائم فرقہ کی مزید اصلاح شدہ شکل ہے۔ تاہم کچھ لوگوں کا خیال ہے کہ سفید کپڑے سے منہ ڈھانپنے اور مورتی پوجا کو ممنوع قرار دینے والے ستھانک واسی آغاز یعنی مہاویر کے دور سے ہی رہے ہیں، بلکہ درحقیقت اس سے پہلے سے ۔  

ستھانک واسی فرقہ شویتامبر کے بائیسویں آگم (आगम) کو تسلیم کرتے ہیں، جو شویتامبر تیراپنتھ تحریک کے ساتھ فطری موازنہ اور مماثلت کی راہ دکھاتے ہیں۔  

شویتامبر فرقہ سے تعلق رکھنے والے جین ستھانک واسی نہ ہوں تو اکثر مورتی پوجک فرقہ سے تعلق رکھتے ہیں، جو شویتامبر کا سب سے بڑا ذیلی فرقہ سمجھا جاتا ہے۔

سنت
---

ستھانک واسی فرقہ کے سنت
ستھانک واسیوں کے سنت جو یتی کہلاتے ہیں، سفید لباس پہنتے ہیں اور سفید چوکور کپڑے منہا پٹی سے اپنے منہ کو ڈھانپتے ہیں۔ اس کا مقصد یہ ہوتا ہے کہ چھوٹے کیڑے یا فضا میں پیدا ہونے والے دیگر جاندار سانس کے ذریعہ کم سے کم اندر جائیں، جسے ستھانک واسی اہنسا کے مخالف سمجھتے ہیں۔ یہ سنت اس فرقہ کے پیروکاروں کے گھروں سے کھانا لے کر کھاتے ہیں اور کھانے کی کوئی بھی چیز اور پانی اگلے وقت حتی کہ رات بھر کے لیے بھی محفوظ کرکے نہیں رکھتے۔ ان کا ہر قسم کا کھانا محض سورج طلوع ہونے سے غروب ہونے تک رہتا ہے۔ سوائے مانسون کے چار مہینوں چترماس (चातुर्मास) کے یہ لوگ کسی جگہ زیادہ عرصہ تک نہیں ٹھہرتے۔  

ان سنتوؤں کو ڈھونڈیا اور سادھومارگی بھی کہا جاتا ہے۔  

مورتی پوجا کے علاوہ ان میں اور دیگر شویتامبر جینیوں میں زیادہ فرق نہیں ہوتا، اس لیے آج کل یہ لوگ اپنے آپ کو شویتامبر ستھانک واسی کہتے ہیں۔ البتہ ستھانک واسیوں اور مورتی پوجک شویتامبر جینیوں کے درمیان میں بعض مذہبی اعمال و رسومات کی ادائیگی میں فرق پایا جاتا ہے۔ ستھانک واسی کلی طور پر مورتی اور مجسمہ کی پوجا کے مخالف ہوتے ہیں، چنانچہ ان کی مندریں نہیں ہوتیں۔ محض ستھانک ہوتی ہیں جہاں وہ عبادت، روزے، تہوار وغیرہ مناتے ہیں اور ان کے جلسے منعقد ہوتے ہیں۔  

مزید ستھانک واسی پیروکار شویتامبر کی بتیسویں آگم یا کتاب کو ہی مقدس مانتے ہیں۔ ان کی کوئی یاترا گاہ نہیں ہوتی اور نہ ہی یہ مورتی پوجک جینیوں کے ساتھ کسی مذہبی تہوار میں شریک ہوتے ہیں۔

حوالہ جات
---------

1. ↑  Stevenson, S.: Heart of Jainism, p. 19
تعریف: ایک مربع میٹرکس کو **قائم الزاویہ** کہتے ہیں اگر اس میٹرکس کا اُلٹ اس میٹرکس کو پلٹ کر حاصل ہو جائے، یعنی {\displaystyle \ n\times n} میٹرکس *A* قائم الزاویہ ہے اگر
{\displaystyle \ A^{t}A=AA^{t}=I}  

اس کا مطلب ہے کہ
{\displaystyle \ A^{t}=A^{-1}}
جہاں *I* ایک {\displaystyle \ n\times n} شناخت میٹرکس ہے۔

### مثال

مٰیٹرکس
{\displaystyle A=\left[{\begin{matrix}0&1\\1&0\end{matrix}}\right]}
قائم الزاویہ ہے، کیونکہ
{\displaystyle AA^{t}=\left[{\begin{matrix}0&1\\1&0\end{matrix}}\right]\left[{\begin{matrix}0&1\\1&0\end{matrix}}\right]=\left[{\begin{matrix}1&0\\0&1\end{matrix}}\right]}

### مثال

{\displaystyle \left[{\begin{matrix}\cos(\theta )&-\sin(\theta )\\\sin(\theta )&\cos(\theta )\end{matrix}}\right]}
قائم الزاویہ ہے (یاد رہے کہ{\displaystyle \cos ^{2}(\theta )+\sin ^{2}(\theta )=1})۔

قائم الزاویہ (دو میٹرکس)
------------------------

تعریف: دو میٹرکس کو آپس میں قایم الزاویہ کہا جاتا ہے اگر ان کی ضرب سے صفر میٹرکس حاصل ہو۔ ایک \ m\times n میٹرکس *A* اور ایک \ m\times n میٹرکس *B* قائم الزاویہ ہیں اگر
{\displaystyle \ AB^{t}=0}
جسے یوں بھی لکھ سکتے ہیں
{\displaystyle \ BA^{t}=0}

### مثال

مٰیٹرکس
{\displaystyle A=\left[{\begin{matrix}1\\0\end{matrix}}\right]\,,\,B=\left[{\begin{matrix}0\\1\end{matrix}}\right]}
آپس میں قائم الزاویہ ہیں چونکہ
{\displaystyle AB^{t}=\left[{\begin{matrix}1\\0\end{matrix}}\right]\left[{\begin{matrix}0&1\end{matrix}}\right]=0}

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**سنی بینک** ، برسبین شہر ، کوئنز لینڈ ، آسٹریلیا کا ایک مضافاتی علاقہ ہے۔ یہ اپنی بہت سی ایشیائی دکانوں اور ریستوراں کے لیے جانا جاتا ہے۔  

 سنی بینک سٹیٹ سکول، 1959ء

### تاریخ

جاگیرہ مقامی لوگ 20,000 سال پہلے اس علاقے میں آباد ہونے والے پہلے تھے۔ ابتدائی آباد کاروں نے دیکھا کہ سنی بینک ڈسٹرکٹ میں اچھی بارش ہوئی اور ایک خوبصورت چکنی مٹی، جس میں کچھ حد تک ریتلی تھی، جس سے قدرتی جنگلی پھولوں کی خوبصورت نمائش ہوتی تھی۔ 19ویں صدی کے وسط سے یہ ایک کھیتی باڑی کے علاقے میں ترقی کر گیا جس میں پھلوں اور پولٹری فارموں اور ہر قسم کے باغات تھے۔ سن 1886ء میں ٹاؤن آف سنی بینک کا سروے کیا گیا تھا  یہ نام گلیسپی خاندان کی ملکیت سنی بری اسٹیٹ نامی جائیداد سے آیا ہے۔  19ویں صدی میں یہ ایک بہت بڑے علاقے کا حصہ تھا جسے پیرش آف ییرونگ پیلی کے نام سے جانا جاتا تھا، لیکن اس علاقے سے باہر ایک الگ شہر تھا جسے برسبین کہا جاتا ہے۔ 1885ء میں ریلوے لائن کو یرونگ پیلی سے بڑھایا گیا اور لائن کے ساتھ ریلوے اسٹیشنوں کو نام دینے پڑے۔  سنی بینک کو اس کا نام ایک مقامی فارم، سنی برے سے ملا، جو گلیسپیز کی ملکیت ہے، جب 2 acre (8,100 میٹر2) زمین ریلوے کے لیے لے لی گئی۔ *Brae* انگریزی لفظ *bank* کے لیے سکاٹش ہے، اس لیے اس علاقے کو حدود دی گئیں اور اس کا نام Sunnybank رکھا گیا۔

حوالہ جات
---------

1. ↑  Panayotov، Jodi. "Sunnybank: Brisbanes Little Asia". *Must Do Brisbane* (بزبان انگریزی). 09 جولا‎ئی 2021 میں اصل سے آرکائیو شدہ. اخذ شدہ بتاریخ 09 جولا‎ئی 2021.
2. ↑  "Sunnybank: Asian takeaway restaurants, gyms and more". *Brisbane City Council* (بزبان انگریزی). 09 جولا‎ئی 2021 میں اصل سے آرکائیو شدہ. اخذ شدہ بتاریخ 09 جولا‎ئی 2021.
3. 1 2  Roberts، Beryl (2013). *Naming Brisbane: Origins of Brisbane's Suburb & Locality Names*. صفحہ 96. ISBN 9780987231529. 23 دسمبر 2021 میں اصل سے آرکائیو شدہ. اخذ شدہ بتاریخ 23 دسمبر 2021.  الوسيط `|url-status=` تم تجاهله (معاونت)
4. ↑  Roberts، Beryl (1991). *Stories of the Southside*. Archerfield, Queensland: Aussie Books. صفحہ 16. ISBN 0-947336-01-X.
**قراچار نوئیاں** (نویان) چنگیز خان کا مشیر اعلیٰ تھا۔

تاریخ
-----

قراچار نوئیاں چوتھی پشت میں قاچولی بہادر بن تومنہ خان کی اولاد تھا۔ اور تومنہ خان کے عہدنامہ کے مطابق چنگیزخان کا مشیراعلیٰ بنا۔ اپنے عہد حکومت کے شروع میں تیمورچی دشمنوں کے ہاتھ قید ہو گیا تھا، تو قراچار نوئیاں کی مدد سے رہائی حاصل کی۔

چغتائی خان سے تعلق
------------------

چنگیزخان نے مرتے وقت چغتائی خان کو نصیحت کی تھی کہ وہ اپنے اتالیق اور اس کے مشیر اعلیٰ کو اقتدار میں شریک رکھے اور دونوں کے درمیان باپ بیٹے کا رشتہ قائم کرے۔ چغتائی خان نے اپنی بیٹی توکل خانم کارشتہ قراچار نوئیاں کو دے کر اور علاقوں کا انتظام اس کے حوالے کر کے خود اوکتائی خان کے پاس سکونت اختیار کر لی۔ چغتائی خان کی موت کے بعد وہ خود مختار حکمران ہو گیا تھا۔ مگر اس نے چغتائی کے بیٹیوں کو اقتدار میں شریک رکھا اور تربیت کرتا رہا۔ اس کے بیٹے اور پوتے کو خاقان بنایا۔

حکومت
-----

قراچار نوئیاں نے اپنے قبیلے کے لوگوں کو مختلف علاقوں سے تلاش کرکے (سمرقند) کش کے علاقے میں آباد کیا۔ مقامی ترک اور ایرانی باشندوں میں رہائش اختیار کرکے اس قبیلے نے اپنی علاحدہ قومیت کھو دی اور ترکی زبان کے غلبے کی وجہ سے ترکی بولنے لگے اور ترک کہلائے ۔

نسل
---

قراچار نوئیاں نے 89 سال عمر پاکر 1254ء میں وفات پائی۔ اس کا بیٹا ایجل نوئیاں جانشین بنا۔ اس کے پوتے امیراینگو نے سب سے پہلے اسلام قبول کیا۔ قراچار بھی اسلام قبول کر چکا تھا۔ حاجی برلاس اور طراغے اس کے پڑ پوتے تھے۔ مشہور ایرانی حکمران تیمور لنگ طراغے کا بیٹا اور حاجی برلاس کا بھتیجا تھا۔ یاد رہے کہ برصغیر میں مغلیہ سلطنت کے مورث اعلیٰ ظہیر الدین بابر شہنشاہ تیمور کی اولاد در اولاد میں سے تھے۔

حواشی
-----

1. ↑  سیرت طیبہ از شیخ عبد القادر سوداگر مل صفحہ نمبر 1

* قاضی محمد اقبال چغتائی : وسط ایشیا کے مغل حکمران۔ چغتائی ادبی ادارہ، لاہور۔ 1983ء۔ صفحہ 33-34۔
**سقیفہ بنی ساعدہ** پیغمبر محمد کے دور میں مدینہ کی وہ عمارت تھی جہاں بنو خزرج کا ایک فرقہ بنی ساعدہ اپنے اجلاس کیا کرتا تھا۔

تاریخی اہمیت
------------

سقیفہ بنی ساعدہ کو اختصار کے ساتھ صرف سقیفہ بھی کہا جاتا ہے۔ یہاں پر نبی کریم صلی اللہ علیہ وآلہ وسلم کی وفات کے وقت سقیفہ بنی ساعدہ میں بنو خزرج کا نبی کریم صلی اللہ علیہ وآلہ وسلم کی جانشینی کے حوالے سے ایک نیم خفیہ اجلاس جاری تھا۔ اس اجلاس کی خبر حضرت عمر کو دی گئی اور ساتھ ہی کہا گیا کہ ہو سکتا ہے کہ منافقین اور انصار کے باعث کوئی فتنہ نہ پھیل جائے۔ اس پر عمرفاروق ، حضرت ابوبکر صدیق کو لے کر سقیفہ بنی ساعدہ چلے گئے۔ یہاں جا کر معلوم ہوا کہ بنوخزرج جانشینی کا دعوے دار ہے اور بنو اوس اس کی مخالفت کر رہا ہے۔ ایسے موقع پر ایک انصاری صحابی نے ہی نبی کریم صلی اللہ علیہ وآلہ وسلم کا یہ قول یاد کرایا کہ "الائمۃ من لا قریش" (حکمران قریش ہی ہوں گے)، جو لوگوں کے دل میں اتر گیا، انصار اپنے دعوے سے دستبردار ہو گئے اور سب نے فوراً ہی ابوبکر کی خلافت پر بیعت کر لی، مگر اس کے باوجود ابوبکر صدیق تین دن تک یہ اعلان کراتے رہے کہ آپ سقیفہ بنی ساعدہ کی بیعت سے آزاد ہیں اگر کسی کو اعتراض ہے تو بتا دیں مگر کسی کو اعتراض نہ تھا۔

بیرونی روابط
------------

* جنگ جمل اور جنگ صفین کا یہودی پس منظر، از ڈاکٹر حمید اللہ
* الفاروق، از، شبلی نعمانی
|  |
| --- |
| **دب اکبر** |
| مجمع النجوم دب اکبر بڑی تصویر کے لیے کلک کریں |
|   |
| **عربی نام:** |  **الدب الأكبر**  |
| **انگریزی نام:** | Ursa Major |
| **خاندان:** | دب اکبر |
| **آسمان میں مقام:** | آسمانِ شمال دوم |
| **رقبہ:** | 1279.66 ۔ (تیسرا) |
| **فی صد رقبہ :** | آسمان کا 3.1 فی صد |
| **مطلع مستقیم:** | 11 گھنٹے 18.76 منٹ |
| **میل:** | 50 ڈگری 43.27 منٹ شمال |
| **سیاروں والے ستارے :** |    8 |
| **چمکدار ستارے:** |    6 |
| **قریبی مجمع النجوم:** | اژدہا ، زرافہ، وشق،اسد اصغر، اسد، گیسو، سلوقیان اور نگران |
|   |

  


**دب اکبر** (عربی:  **الدب الأكبر** - انگریزی: Ursa Major) ایک مجمع النجوم کا نام ہے۔ اس کو خاندان مجمع النجوم دب اکبر میں شامل کیا جاتا ہے۔ شمال کی طرف آسمان پر سات ستاروں کا ایک جھرمٹ ہے۔ کسی نے اس کی شکل ریچھ کی سی پائی۔ اس نے ریچھ کہہ دیا۔ دوسرے نے کو ہل کی مانند پایا۔ امریکا والوں الٹی طرف سے دیکھا تو ڈپر یعنی دستے والا پیالہ کہہ دیا۔ کسی نے انھیں ہمیشہ اکھٹے رہنے کی بنا پر سات سہیلیاں کہہ دیا۔ یہ دوسرے سات ستارے ایک دوسرے کی نسبت سے ہمیشہ اسی حالت میں پائے جاتے ہیں۔ اس میں سے دو بیرونی ستارے ایسے واقع ہیں کہ ان سے ملانے والے خط کو بڑھایا جائے تو ہمیشہ قطبی ستارے سے جاملے۔ یہ ساتوں ستارے چوبیس گھنٹوں میں قطبی ستارے کے گرد پورا چکر کاٹ لیتے ہیں۔ لیکن ان کو جب دیکھو یہ اپنی پوزیشن پر قائم ہوں گے۔

بنیادی خصوصیات
--------------

اس کا مشاہدہ آسمانِ شمال دوم میں کیا جا سکتا ہے۔ اس مجمع النجوم کا رقبہ 1279.66 مربع ڈگری ہے۔ جو کل آسمان کا 3.1 فی صد بنتا ہے۔مطلع مستقیم 11 گھنٹے 18.76 منٹ ہے۔ اور میل 50 ڈگری 43.27 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 8 ہے۔ چمکدار ستاروں کی تعداد 6 ہے۔

اہم ستارے
---------


مجمع النجوم دب اکبر کے ستارے| ستارہ کا قدیم نام | عمومی انگریزی نام | سائنسی نام |
| --- | --- | --- |
| الدبہ | Dubhe | Alpha Ursae Majoisa |
| مراق | Merak | Beta Ursae Majoisa |
| الفخذ الدب | Phecda | Gamma Ursae Majoisa |
| المغرز | Megrez | Delta Ursae Majoisa |
| العیوث | Aliyoth | Epsilon Ursae Majoisa |
| مئزر | Mizar | Zeta Ursae Majoisa |
| القائد | Alkaid | Eta Ursae Majoisa |

قریبی مجمع النجوم
-----------------

اس کے اردگرد اژدہا، زرافہ، وشق،اسد اصغر، اسد، گیسو، سلوقیان اور نگران واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **دب اکبر** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
*
**دی کاساگرینڈس** (انگریزی: The Casagrandes) ایک امریکی متحرک مزاحیہ ٹیلی ویژن سیریز ہے جس کا پریمیئر نکلڈیوڈین کو 14 اکتوبر 2019 کو ہوا تھا اور یہ *دی لاؤڈ ہاؤس* کا اسپن آف ہے۔

کہانی
-----

لاؤڈ ہاؤس واقعہ "دی لاوڈسٹ مشن: رشتہ دار افراتفری" ، رونی این سانتیاگو ، اس کے بڑے بھائی بابی اور ان کی والدہ ماریہ ، دادا دادی ہیکٹر اور روزا پر مشتمل کاساگرینڈس نامی اپنے بڑھے ہوئے خاندان کے ساتھ چلے جانے کے بعد ، گریٹ لیکس شہر میں واپس چلی گئیں۔ ، خالہ اور چچا فریڈا اور کارلوس ، ان کے کزن کارلوٹا ، چیف جسٹس ، کارل اور کارلیٹوس اور ان کے پالتو جانور لالو اور سرجیو۔ رونی انی نے سڈ چانگ جیسے نئے دوستوں سے ملاقات کی ، اپنے رشتہ داروں کے بارے میں زیادہ اظہار خیال کیا اور گریٹ لیکس سٹی میں نہ ختم ہونے والے امکانات کی کھوج کی۔ بوبی ہیکٹر کو مرڈاڈو (بوڈیگا کا ایک اور لفظ) چلانے میں مدد کرتا ہے جب اسے اپنے کنبے کے عجیب ہمسایہ ممالک کے ساتھ مماثلت پائی جاتی ہے۔

حوالہ جات
---------

1. ↑   — اخذ شدہ بتاریخ: 2 اگست 2022
2. ↑   — اخذ شدہ بتاریخ: 2 اگست 2022
3. ↑   — اخذ شدہ بتاریخ: 2 اگست 2022
4. ↑   — اخذ شدہ بتاریخ: 2 اگست 2022
5. ↑   — اخذ شدہ بتاریخ: 2 اگست 2022
6. ↑   — اخذ شدہ بتاریخ: 2 اگست 2022
7. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
8. ↑   — اخذ شدہ بتاریخ: 2 اگست 2022
9. ↑   — اخذ شدہ بتاریخ: 2 اگست 2022
10. ↑  "*The Casagrandes*". The Futon Critic. اخذ شدہ بتاریخ September 19, 2019.

بیرونی روابط
------------

* دی کاساگرینڈس آئی ایم ڈی بی پر (انگریزی میں)
پاکستان میں قومی شاہراہوں کا جال، این-25 بھی واضح ہے
**قومی شاہراہ 25** یا **این-25** پاکستان کے صوبوں سندھ اور بلوچستان کو ملانے والی مرکزی شاہراہ ہے۔ اسے عام طور پر **آر سی ڈی شاہراہ** یا **آر سی ڈی ہائی وے** بھی کہا جاتا ہے۔ یہ شاہراہ پاکستان کو بذریعہ ایران ترکی سے منسلک کرنے کے لیے ایک معاہدے کے تحت بنائی گئی اور اسی لیے اسے آر سی ڈی شاہراہ کہا جاتا تھا۔ آر سی ڈی پاکستان، ایران اور ترکی کے مابین طے پانے والے معاہدے علاقائی تعاون برائے ترقی (Regional Cooperation for Development) کا مخفف تھا۔ بعد ازاں اس تنظیم کا نام اقتصادی تعاون تنظیم رکھ دیا گیا اور اس میں کئی نئے اراکین بھی شامل کیے گئے۔

این-25 بلوچستان کو نہ صرف پاکستان کے دیگر صوبوں سے بلکہ ایران اور ترکی سے بھی جوڑتی ہے۔ 813 کلومیٹر طویل یہ شاہراہ کراچی سے شروع ہوتی ہے اور بیلہ، قلات اور کوئٹہ سے ہوتی ہوئی چمن پر ختم ہوتی ہے۔ حال ہی میں اس شاہراہ کو گوادر سے بھی منسلک کیا گیا ہے۔

مقتدرہ قومی شاہراہ (نیشنل ہائی وے اتھارٹی) دیگر بڑی شاہراہوں کی طرح اس کا انتظام بھی سنبھالتی ہے۔

متعلقہ مضامین
-------------

* قومی شاہراہ 5
* قومی شاہراہ 10
* قومی شاہراہ 15
* قومی شاہراہ 55

| * د
* ب
* ت
پاکستان کی قومی شاہراہیں |
| --- |
| قومی شاہراہیں | 

|  |
| --- |
| 
* این-5
* این-10
* این-15
* این-25
* این-30
* این-35
* این-40
* این-45
* این-50
* این-55
* این-60
* این-65
* این-70
* این-75
* این-80
* این-85
* این-90
* این-95
* این-105
* این-110
* این-115
* این-120
* این-125
* این-155
* این-255
* این-305
* این-445
* این-655

 |
| تزویراتی ہائی وے | 
* ایس-1
* ایس-2
* ایس-3

 |

 | پاکستان کا پرچم |